סיפור הפרברים (סרט, 2021)

סיפור הפרברים (באנגלית: West Side Story) הוא סרט דרמה מוזיקלי אמריקאי בבימויו של סטיבן ספילברג. הסרט הוא עיבוד קולנועי למחזמר באותו השם משנת 1957 מאת ליאונרד ברנשטיין וסטיבן סונדהיים, שמהווה עיבוד מודרני למחזהו של ויליאם שייקספיר "רומיאו ויוליה" שנכתב בשלהי המאה ה-16. בסרט מככבים אנסל אלגורט ורייצ'ל זגלר (בהופעתה הקולנועית הראשונה), לצד אריאנה דבוז, דייוויד אלוורז ומייק פייסט (אנ'). עוד מככבת בסרט ריטה מורנו, שהופיעה גם בעיבוד הקולנועי משנת 1961. הסרט עלה לאקרנים ב-10 בדצמבר 2021; בישראל, הסרט עלה לאקרנים ב-9 בדצמבר 2021. בטקס פרסי גלובוס הזהב ה-79, הסרט זכה בקטגוריות הסרט הטוב ביותר - קומדיה או מוזיקלי, השחקנית הטובה ביותר - סרט קומדיה או מוזיקלי (זגלר) ושחקנית המשנה הטובה ביותר (דבוז). בטקס פרסי אוסקר ה-94, הסרט היה מועמד ב-7 קטגוריות, וזכה בקטגוריה שחקנית המשנה הטובה ביותר (דבוז). ערך מורחב – סיפור הפרברים (מחזמר) כמו במחזמר ובסרט המקוריים, עלילת הסרט מתרחשת בשכונת האפר וסט סייד שבמנהטן, ניו יורק, במהלך קיץ 1957 ובוחנת את היריבות המתוחה בין כנופיית "הג'טס", קבוצת בני מעמד הפועלים ממוצא פולני-אמריקאי בהנהגת ריף לורטון, לבין כנופיית "השארקס", קבוצת בני מהגרים מפוארטו ריקו המונהגת על ידי ברנרדו וסקז. כשטוני ויזאק (חבר כנופיית "הג'טס") מתאהב במריה - אחותו של מנהיג "השארקס" - היריבות בין הכנופיות גואה ומאיימת על אהבתם של השניים. חברי כנופיית "הג'טס" מגולמים על ידי בריאנה אברוצו, קייל אלן, קייל קופמן, בן קוק, הריסון קול, קווין קסלק, קלי דרובניק, ג'וליאן אליה, מיילס ארליק, ליי-אן אסתי, שרה אסתי, ג'ון מייקל פיומרה, פלומה גרסיה-לי, גארט האו, פטריק היגינס, שון הריסון ג'ונס, אלואיז קרופ, לורן ליץ', ג'ס לפרוטו, סקיי מאטוקס, עזרא מנאס, אדריאנה פירס, בריטני פולק, דניאל פטריק ראסל, טליה ריידר (אנ'), ג'ונלין סאקסר והאלי טולנד. בני כנופיית "השארקס" מגולמים על ידי דייוויד אבילס מוראלס, יסניה איילה, מריה אלחנדרה קסטילו, אנליס צ'פרו, אנדריי צ'גאס, ג'נט דלגדו, קלווין דלגדו, גבי דיאז, יורל אצ'זארטה, אדריאל פלט, קרלוס גונזלס, דייוויד גוזמן, ז'קאל אנתוני רוביו, קרלוס סאנצ'ס פאלו, סבסטיאן סרה, גבריאלה סוטו, ריקי אובדה, טנארי ואסקז, ג'מילה ולאסקז, איזבלה וורד וריקרדו זיאס. במרץ 2014, נודע שהבמאי והיוצר סטיבן ספילברג הביע עניין בבימוי עיבוד מחודש למחזמר "סיפור הפרברים". מידע זה הניע את חברת פוקס המאה ה-20 לרכוש את הזכויות על הפרויקט. התסריטאי טוני קושנר, שעבד בעבר עם ספילברג על הסרט "לינקולן" משנת 2012, חשף בריאיון ביולי 2017 שהוא כתב את התסריט של הסרט, אמר שהוא לא נגע בנאמברים המוזיקליים והשאיר אותם כפי שהיו, ואף ציין בנוסף כי סיפור העלילה של הסרט יהיה דומה יותר לזה של המחזמר המקורי מאשר לגרסת הסרט משנת 1961. בינואר 2018, הוכרז כי רוב הסיכויים הם שספילברג יביים את הסרט לאחר השלמת הצילומים עבור "אינדיאנה ג'ונס 5". הכרזה זו באה כמה ימים לאחר האודישנים הפתוחים שהתקיימו לדמויותיהם של מריה, טוני, אניטה וברנרדו. מספר אודישנים פתוחים התקיימו בניו יורק באפריל, ובאורלנדו שבפלורידה במאי. ביולי, תהליך הפקת "אינדיאנה ג'ונס 5" נדחה, מה שאיפשר לספילברג להתחיל בתהליכי הפקת הסרט. ג'סטין פק נשכר לתאם את הכוריאוגרפיה לסרט בספטמבר 2018. בספטמבר 2018, אנסל אלגורט לוהק לדמותו של טוני. בנובמבר, איזה גונזלס ניהלה משא ומתן על גילום דמותה של אניטה. ריטה מורנו, שהשתתפה בסרט המקורי בדמותה של אניטה, לוהקה לדמותה של ולנטינה, גרסה מחודשת לדמותו של דוק מהסרט המקורי. בינואר 2019, רייצ'ל זגלר לוהקה לדמותה של מריה, ואריאנה דבוז, דייוויד אלוורז וג'וש אנדרס ריברה לוהקו לדמויותיהם של אניטה, ברנרדו וצ'ינו, בהתאמה. במרץ 2019 קורי סטול ובריאן דארסי ג'יימס הצטרפו לצוות השחקנים. חודש לאחר מכן, הוכרזו שאר חברי הצוות המגלמים את חברי כנופיות "הג'סט" ו"השארקס". צילומי הסרט התקיימו בהארלם, ובמיקומים נוספים במנהטן ובפלאטלנדס שבברוקלין, ניו יורק סיטי, ביולי 2019. באוגוסט 2019, התקיימו עשרה ימי צילום בפטרסון, ניו ג'רזי, שם הוקם סט חיצוני. הצילומים התקיימו גם בניוארק ובאזורים אחרים במחוז אסקס, ניו ג'רזי. צילומי הסרט הסתיימו ב-27 בספטמבר 2019. המלחין דייוויד ניומן עיבד את הפסקול המקורי שהולחן על ידי ברנשטיין עבור הסרט. גוסטאבו דודאמל, המנהל המוזיקלי של התזמורת הפילהרמונית של לוס אנג'לס, ניהל את התזמורת במהלך הקלטת השירים עבור הסרט, והמאמנת הקולית ז'נין טסורי שימשה כמאמנת קולית עבור השחקנים על הסט. הסרט התעתד לעלות לאקרנים ב-18 בדצמבר 2020, תחת הפצתה של חטיבת אולפני המאה ה-20 בחברת וולט דיסני. אולם ב-23 בספטמבר 2020 נחשף כי הסרט יעלה לאקרנים ב-10 בדצמבר 2021. ב-25 באפריל 2021, במהלך טקס פרסי אוסקר ה-93 ששודר בלייב בכפוף למגבלות ולהנחיות שננקטו בעקבות מגפת הקורונה, הוקרן קדימון הסרט הראשון. בנוסף, כחלק משיווק העיבוד המחודש וכמחווה לסרט המקורי, ריטה מורנו נבחרה להכריז על הזוכה בקטגוריית סרט הטוב ביותר במהלך הטקס. ב-15 בספטמבר 2021, במהלך התוכנית "בוקר טוב אמריקה", הופץ קדימון הסרט הרשמי. מדיה וקבצים בנושא סיפור הפרברים בוויקישיתוף אתר האינטרנט הרשמי של סיפור הפרברים "סיפור הפרברים", במסד הנתונים הקולנועיים IMDb (באנגלית) "סיפור הפרברים", באתר AllMovie (באנגלית) "סיפור הפרברים", באתר Rotten Tomatoes (באנגלית) "סיפור הפרברים", באתר Box Office Mojo (באנגלית) "סיפור הפרברים", באתר Metacritic (באנגלית) "סיפור הפרברים", באתר דיסני+ סרטים (באנגלית) "סיפור הפרברים", באתר HBO Max (באנגלית) "סיפור הפרברים", במסד הנתונים הקולנועיים KinoPoisk (ברוסית) ביקורות: אורי קליין, סיפור הפרברים: מי ביקש מספילברג לביים מחזמר?, באתר הארץ, 9 בדצמבר 2021 אבנר שביט‏, "סיפור הפרברים" אולי יזכה באוסקר, אבל לא מהסיבות הנכונות, באתר וואלה, 10 בדצמבר 2021 שמוליק דובדבני, "סיפור הפרברים" של ספילברג מצדיע למקור - וגם מורד בו. התוצאה מלהיבה, באתר ynet, 10 בדצמבר 2021 Zack Sharf, 33 Great Movies That Flopped at the Box Office, וראייטי, ‏24 במרץ 2023 אמיר בוגן, הזוכים הגדולים ב"גלובוס הזהב" 2021: "כוחו של הכלב" ו"סיפור הפרברים", באתר ynet, 10 בינואר 2022 Fleming, Mike, Jr. (2014-03-05). "Fox Revives 'West Side Story' For Steven Spielberg As Town Ponders Stacey Snider Move And DreamWorks' Future". Deadline. Retrieved 2019-02-21. Teeman, Tim (2017-07-19). "Tony Kushner: Why I'm Writing a Play About Donald Trump". Retrieved 2019-02-21. Steven Spielberg’s West Side Story Will Go Back to Basics Fleming, Mike, Jr. (2018-01-19). "Steven Spielberg Eyes Indiana Jones & 'West Side Story' Atop Next Directing Vehicles". Deadline. Retrieved 2019-02-21. "Steven Spielberg Looks for Spanish-Speaking Actors for His 'West Side Story' Remake". The Hollywood Reporter. Retrieved 2019-02-21. Desk, Movies News. "Steven Spielberg's WEST SIDE STORY Remake Will Hold Open Call This Weekend in NYC!". BroadwayWorld.com. Retrieved 2019-02-21. D'Alessandro, Anthony (2018-07-10). "'Indiana Jones 5' Shifts To 2021, 'Mary Poppins Returns' Moves Up A Week & More Disney Release-Date Moves". Deadline. Retrieved 2019-02-21. Evans, Greg (2018-09-28). "Broadway's Justin Peck To Choreograph Steven Spielberg's 'West Side Story'". Deadline. Retrieved 2019-02-21. "Ansel Elgort to Star in Steven Spielberg's 'West Side Story'". The Hollywood Reporter. Retrieved 2019-02-21. "Spielberg's 'West Side Story' Remake Cast Might Add 'Baby Driver' Actress Eiza González". /Film. 2018-11-07. Retrieved 2019-02-21. D'Alessandro, Anthony (2018-11-27). "Rita Moreno Returns To 'West Side Story': EGOT Winner To Play The Role Of Valentina In Steven Spielberg's Remake". Deadline. Retrieved 2019-02-21. D'Alessandro, Anthony (2019-01-14). "Steven Spielberg's 'West Side Story' Finds Its Maria, Anita, Bernardo & Chino". Deadline. Retrieved 2019-02-21. Corey Stoll & Brian d’Arcy James Join Steven Spielberg’s ‘West Side Story’ Steven Spielberg’s ‘West Side Story’ Sets Sharks/Jets Chorus Including Riff & Rosalia Yakas, Ben. "Video: West Side Story Fever Hits NYC as Steven Spielberg Films Around Town", Gothamist, July 30, 2019 Beckerman, Jim. "West Side Story movie set going up in Paterson ahead of filming", North Jersey Record, July 3, 2019 NJ.com, Amy Kuperinsky. NJ Advance Media for (August 7, 2019). "Spielberg's West Side Story is about to film in Paterson". nj. Kuperinsky, Amy "Spielberg's West Side Story headed to Newark as production readies Paterson set. Feel pretty yet?", NJ.com, August 2, 2019 "Spielberg’s West Side Story continues filming in Essex County", News12.com, September 10, 2019 Parker, Ryan "Spielberg's West Side Story Wraps, New Photos From Set Shared", The Hollywood Reporter, October 2, 2019; and Peck, Justin. "That’s a wrap, 9.27.2019", Instagram, September 27, 2019 Culwell-Block, Logan (May 17, 2019). "Jeanine Tesori and Gustavo Dudamel Join Music Staff of Spielberg-Helmed West Side Story Movie". Playbill. New York City: Playbill, Inc. Ryan McPhee, New West Side Story Movie Sets December 2020 Release, Playbill, ‏Tue May 07 13:34:25 EDT 2019 (באנגלית) Steven Spielberg’s ‘West Side Story’ Set for December 2020 Release "'Black Widow,' 'West Side Story,' 'Eternals' Postpone Release Dates". Variety. September 23, 2020. Retrieved September 23, 2020. Ferme, Antonio (April 25, 2021). "‘West Side Story’: Watch the First Trailer for Steven Spielberg’s Adaptation of the Beloved Musical". Variety. Retrieve April 26, 2021. רועי אבן, ‏טריילר ראשון ל"סיפור הפרברים" המחודש, באתר ‏מאקו‏, 26 באפריל 2021 D'Alessandro, Anthony. "Disney to Celebrate Moviegoing During Oscars With Talent & Exclusive Trailers from West Side Story, Summer of Soul & More", Deadline, April 22, 2021 Sharf, Zack; Sharf, Zack (September 15, 2021). "'West Side Story' Official Trailer: Steven Spielberg Returns with His First Movie Musical". IndieWire. Retrieved September 17, 2021.